LIITE

YHTENÄINEN ASIAKIRJA

”El Vicario”

PDO-ES-N1634

Hakemuksen jättämispäivä: 16.4.2012

1. Rekisteröitävä nimi / rekisteröitävät nimet

El Vicario

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin/viinien kuvaus

Osittain tynnyrissä käytetty valkoviini, tummista rypäleistä valmistettu valkoviini ja roseeviini

Valkoviinien väri vaihtelee sitruunankeltaisesta kullankeltaiseen tai, kun viinit on valmistettu tummista rypäleistä, teräksenkeltaisesta kalpean roosan väriseen. Roseeviinien väri on voimakkaan ja hehkuvan vadelmanpunainen häivähtäen kevyesti violetilta. Ne ovat aina hyvin heleitä ja ilmentävät voimakkaasti glyserolia.

Tuoksussa ilmenevät trooppisten hedelmien ja kesän hedelmien aromit, roseeviineissä myös balsamimaiset eukalyptuksen vivahteet ja aniksen sävyt.

Viinin maku on täyteläinen ja raikas. Valkoviinien maussa tuntuvat tyypillisesti maitomaiset aromit sekä greipin aromit, kun taas tummista rypäleistä valmistetuissa viineissä havaitaan tuoreen ruohon aromeja ja niiden lisänä hiven suolaisuutta. Roseeviinit ovat tasapainoisia, ja niillä on pitkä herkullisen hedelmäinen jälkimaku.

Yleiset analyyttiset ominaisuudet

Kokonaisalkoholipitoisuus enintään (til-%) (*1) Kokonaisalkoholipitoisuus vähintään (til-%) 11,5 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 16 Kokonaisrikkidioksidipitoisuus enintään (mg/litra) 150

Puolimakea valkoviini

Sitruunankeltaisesta kullankeltaiseen vaihteleva väri, kirkas, heleä ja tiivis.

Viinin tuoksussa erottuvat trooppiset aromit, joiden seassa ajoittain häivähdys tuoretta minttua.

Maku on hedelmäinen, tuoreen hapokas ja hennosti makea tuoden mieleen sokeriliemeen säilötyt hedelmät ja trooppiset hedelmät.

Yleiset analyyttiset ominaisuudet

Kokonaisalkoholipitoisuus enintään (til-%) (*2) Kokonaisalkoholipitoisuus vähintään (til-%) 9 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 16,7 Kokonaisrikkidioksidipitoisuus enintään (mg/litra) 200

Punaviinit, joiden perustana on kotoperäisten ja ulkomaisten lajikkeiden yhdistelmä

Ulkonäkö: väri kirsikanpunainen, viskositeetti keskirunsas tai runsas. Heleä. Voi sisältää hieman jäämiä viinihapon suoloista tai polymeroituneista polyfenoleista.

Tuoksu: selkeän hedelmäinen, ilmaamisen jälkeen balsamimaiset aromit tulevat esille.

Maku: viini on hedelmäinen ja raikas, ja siinä on balsamimaisia vivahteita ja miellyttävästi tanniineja. Makuun on hyvin sulautuneena puumaisuutta, johon perustuu pehmeän savuinen jälkimaku.

Punaviinit, joiden perustana on kotoperäisten lajikkeiden yhdistelmä

Ulkonäkö: väri voimakkaan kirsikanpunainen, ilmentää voimakkaasti glyserolia, puhdas ja heleä. Voi sisältää hieman jäämiä viinihapon suoloista tai polyfenoleista.

Tuoksu: punaisten hedelmien ja marjojen aromit. Voimakkaan balsamimaisia vivahteita ja kuivien lehtien tuoksu. Maitomaisia vivahteita ja tynnyrissä vanhentamisen sävyjä, jotka eivät kuitenkaan peitä hedelmäisyyttä. Raikas ja monivivahteinen.

Maku: kypsän tanniininen. Viini on monivivahteinen; siinä on hedelmäisiä, mineraalimaisia ja maitomaisia sävyjä. Alkoholin ja hapon suhde tasapainoinen. Pitkä jälkimaku.

Yleiset analyyttiset ominaisuudet

Kokonaisalkoholipitoisuus enintään (til-%) (*3) Kokonaisalkoholipitoisuus vähintään (til-%) 12,5 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 16,7 Kokonaisrikkidioksidipitoisuus enintään (mg/litra) 150

Makea punaviini

Ulkonäkö: Voimakkaan imeläkirsikanpunainen. Tuoksu: Balsamintuoksuisia ja raikkaita viinejä, joiden tuoksussa on herkullisia hillon ja liköörissä säilöttyjen hedelmien vivahteita. Maku: Miellyttävä suutuntuma. Maussa korostuu makeus, joka tuo mieleen viikunat, aprikoosit ja hillot.

Yleiset analyyttiset ominaisuudet

Kokonaisalkoholipitoisuus enintään (til-%) (*4) Kokonaisalkoholipitoisuus vähintään (til-%) 11,5 Vähimmäishappopitoisuus 4,5 g/litra viinihappona ilmaistuna Haihtuvien happojen pitoisuus enintään (milliekvivalenttia/litra) 16,7 Kokonaisrikkidioksidipitoisuus enintään (mg/litra) 200 (*5)

5. Viininvalmistusmenetelmät

a. Olennaiset viininvalmistusmenetelmät

Erityinen viininvalmistusmenetelmä

Enimmäistuotos rypäleiden puristamisen jälkeen (enintään 2 baarin paineessa) on 70 litraa / 100 kg rypäleitä.

Tynnyreissä käytettäviä valkoviinejä varten vähintään 15 prosenttia saadusta rypäleen puristemehusta käy sakan päällä neljästä kahdeksaan kuukautta enintään kahden vuoden ikäisissä eurooppalaisesta tammesta valmistetuissa puutynnyreissä, joiden vetoisuus on 225–500 litraa. Loppuosa tynnyreissä käytettävien valkoviinien valmistukseen tarkoitetusta rypäleen puristemehusta sekä valkoviinin valmistukseen tummista rypäleistä ja puolimakean valkoviinin valmistukseen käytettävä rypäleen puristemehu käyvät ruostumatonta terästä olevissa säiliöissä 11–20 °C:n lämpötilassa.

Punaviineillä käyminen tapahtuu 14–32 °C:n lämpötilassa.

Maserointiaika on kaikilla punaviineillä 5–22 päivää. Tämän jälkeen viini vanhennetaan tammitynnyreissä, joiden vetoisuus on 225–300 litraa.

b. Enimmäistuotos

Chardonnay, Sauvignon blanc, Merlot

9 000 kilogrammaa rypäleitä hehtaaria kohden

Chardonnay, Sauvignon blanc, Merlot

63 hehtolitraa hehtaaria kohden

Tempranillo (punaviinit), Syrah ja Garnacha Tinta

12 000 kilogrammaa rypäleitä hehtaaria kohden

Tempranillo (punaviinit), Syrah ja Garnacha Tinta

84 hehtolitraa hehtaaria kohden

Tempranillo (tummista rypäleistä valmistettu valkoviini)

15 000 kilogrammaa rypäleitä hehtaaria kohden

Tempranillo (tummista rypäleistä valmistettu valkoviini)

105 hehtolitraa hehtaaria kohden

Cabernet Sauvignon

10 000 kilogrammaa rypäleitä hehtaaria kohden

Cabernet Sauvignon

70 hehtolitraa hehtaaria kohden

Graciano ja Petit Verdot

13 500 kilogrammaa rypäleitä hehtaaria kohden

Graciano ja Petit Verdot

94,5 hehtolitraa hehtaaria kohden

6. Rajattu maantieteellinen alue

Alue käsittää 86 viljelylohkoa yhdeksässä polygonissa Ciudad Realin kunnassa.

MAAKUNTA KUNTA POLYGONI VILJELYLOHKO CIUDAD REAL CIUDAD REAL 202 47 CIUDAD REAL CIUDAD REAL 7 7 CIUDAD REAL CIUDAD REAL 7 3 CIUDAD REAL CIUDAD REAL 7 1 CIUDAD REAL CIUDAD REAL 7 6 CIUDAD REAL CIUDAD REAL 6 6 CIUDAD REAL CIUDAD REAL 7 8 CIUDAD REAL CIUDAD REAL 202 60261 CIUDAD REAL CIUDAD REAL 202 60260 CIUDAD REAL CIUDAD REAL 202 61348 CIUDAD REAL CIUDAD REAL 201 58677 CIUDAD REAL CIUDAD REAL 201 29 CIUDAD REAL CIUDAD REAL 202 51 CIUDAD REAL CIUDAD REAL 201 58644 CIUDAD REAL CIUDAD REAL 201 16 CIUDAD REAL CIUDAD REAL 201 14 CIUDAD REAL CIUDAD REAL 201 13 CIUDAD REAL CIUDAD REAL 201 18 CIUDAD REAL CIUDAD REAL 201 14 CIUDAD REAL CIUDAD REAL 203 160 CIUDAD REAL CIUDAD REAL 8 5 CIUDAD REAL CIUDAD REAL 203 157 CIUDAD REAL CIUDAD REAL 203 158 CIUDAD REAL CIUDAD REAL 203 159 CIUDAD REAL CIUDAD REAL 203 163 CIUDAD REAL CIUDAD REAL 7 5 CIUDAD REAL CIUDAD REAL 8 4 CIUDAD REAL CIUDAD REAL 203 162 CIUDAD REAL CIUDAD REAL 203 164 CIUDAD REAL CIUDAD REAL 201 14 CIUDAD REAL CIUDAD REAL 6 5 CIUDAD REAL CIUDAD REAL 202 49 CIUDAD REAL CIUDAD REAL 202 60 CIUDAD REAL CIUDAD REAL 202 48 CIUDAD REAL CIUDAD REAL 203 161 CIUDAD REAL CIUDAD REAL 6 3 CIUDAD REAL CIUDAD REAL 7 2 CIUDAD REAL CIUDAD REAL 201 27 CIUDAD REAL CIUDAD REAL 201 3 CIUDAD REAL CIUDAD REAL 89 5 CIUDAD REAL CIUDAD REAL 206 411 CIUDAD REAL CIUDAD REAL 206 409 CIUDAD REAL CIUDAD REAL 201 1 CIUDAD REAL CIUDAD REAL 201 40 CIUDAD REAL CIUDAD REAL 201 8 CIUDAD REAL CIUDAD REAL 201 5 CIUDAD REAL CIUDAD REAL 201 39 CIUDAD REAL CIUDAD REAL 201 44 CIUDAD REAL CIUDAD REAL 201 46 CIUDAD REAL CIUDAD REAL 205 61348 CIUDAD REAL CIUDAD REAL 201 42 CIUDAD REAL CIUDAD REAL 201 43 CIUDAD REAL CIUDAD REAL 201 41 CIUDAD REAL CIUDAD REAL 201 2 CIUDAD REAL CIUDAD REAL 201 34 CIUDAD REAL CIUDAD REAL 206 640 CIUDAD REAL CIUDAD REAL 206 412 CIUDAD REAL CIUDAD REAL 206 407 CIUDAD REAL CIUDAD REAL 201 28 CIUDAD REAL CIUDAD REAL 201 30 CIUDAD REAL CIUDAD REAL 206 467 CIUDAD REAL CIUDAD REAL 201 31 CIUDAD REAL CIUDAD REAL 206 408 CIUDAD REAL CIUDAD REAL 201 20 CIUDAD REAL CIUDAD REAL 202 55399 CIUDAD REAL CIUDAD REAL 201 61348 CIUDAD REAL CIUDAD REAL 201 19 CIUDAD REAL CIUDAD REAL 201 10 CIUDAD REAL CIUDAD REAL 201 474 CIUDAD REAL CIUDAD REAL 201 11 CIUDAD REAL CIUDAD REAL 201 9 CIUDAD REAL CIUDAD REAL 201 473 CIUDAD REAL CIUDAD REAL 201 37 CIUDAD REAL CIUDAD REAL 201 38 CIUDAD REAL CIUDAD REAL 201 7 CIUDAD REAL CIUDAD REAL 201 33 CIUDAD REAL CIUDAD REAL 201 32 CIUDAD REAL CIUDAD REAL 201 35 CIUDAD REAL CIUDAD REAL 201 45 CIUDAD REAL CIUDAD REAL 201 36 CIUDAD REAL CIUDAD REAL 206 410 CIUDAD REAL CIUDAD REAL 206 406 CIUDAD REAL CIUDAD REAL 206 396 CIUDAD REAL CIUDAD REAL 206 397 CIUDAD REAL CIUDAD REAL 206 398 CIUDAD REAL CIUDAD REAL 206 399

Maantieteellisen alueen pinta-ala on 1 252 hehtaaria.

7. Viininvalmistuksen pääasialliset rypälelajikkeet

SAUVIGNON BLANC

CHARDONNAY

TEMPRANILLO – CENCIBEL

MERLOT

8. Yhteyden/yhteyksien kuvaus

YMPÄRISTÖ (LUONTOON LIITTYVÄT JA INHIMILLISET TEKIJÄT)

El Vicario on Guadiana-jokeen ulottuvan paikan nimi, ja se viittaa El Vicario -patoon.

Kyseessä on seitsemän kilometrin pituinen ja joen uomasta katsottuna noin kahden kilometrin levyinen alue, jonka luonnollisena rajana idässä ovat Casas del Batanin ja Cabeza del Frailen alueet ja lännessä Cerro de Sancho Reyn ja El Sedanon alueet. Maa-ala kuuluu kokonaisuudessaan Ciudad Realin kuntaan.

Maa on pinnanmuodoltaan koko rajatulla alueella loivasti kumpuilevaa ja viettää alas jokea kohti mentäessä. Maaperä on koostumukseltaan kevyttä, hyvin vettä läpäisevää kalkkipitoista maata, joka on kohtalaisen viljavaa.

Joen ja padon läheisyyden vaikutuksesta tällä tammea ja macchiapensaikkoa kasvavalla alueella on varsin leuto paikallisilmasto, jossa äärimmäisiä sääolosuhteita ei juuri ilmene.

Maaperä on kalkkipitoista, maakerros on ohut ja maan hiukkaskoostumus on keveä. Maaperän kalsiumpitoisuus on suuri, keskimäärin yli 15 mEq/100 g (> 3 000 ppm), ja on selvästi suurempi kuin Kastilia-La Manchan muilla viininviljelyalueilla, joilla maaperän kalsiumpitoisuus on keskimäärin 8–10 mEq/100 g (1 600-2 000 ppm). Kalsiumpitoisuuden merkitys on tärkeä erityisesti sen vuoksi, että kalkkipitoiset maat soveltuvat erinomaisesti viininviljelyyn.

IHMISEEN LIITTYVÄT TEKIJÄT:

Viininvalmistusmenetelmät ovat merkittävin tekijä, jonka vuoksi El Vicario -viinin valmistustapa eroaa naapurialueella käytettävästä SAN La Mancha -viinin valmistustavasta. El Vicario -valkoviiniä näet valmistetaan Garnacha Tinta- ja Tempranillo-lajikkeiden tummista rypäleistä osittain käyttämällä tynnyreissä ilman maserointia (blanc de noir).

Vanhennettujen punaviinien ominaispiirteet eroavat seuraavasti:

SAN La Mancha El Vicario Erot ≥ 11,5 til-% ≥ 12,5 til-% Kokonaisalkoholipitoisuus suurempi ≤ 10 mEq/l ≤ 16,7 mEq/l Haihtuvien happojen pitoisuus suurempi 6 absorbanssiyksikköä — Vanhennettujen punaviinien väri-intensiteetti pienempi

VIININ KUVAUS

Punaviinien tärkeimpiin ominaispiirteisiin kuuluvat macchia-kasviin perustuva vivahteikkuus ja hienostunut vaikutelma sekä tanniinien ja happojen välinen tasapaino yhdistettynä maltilliseen alkoholipitoisuuteen.

Selvästi havaittavan aromaattisuuden lisäksi roseeviinissä arvostetaan jälleen tasapainoisuutta, jonka luovat yhdessä pehmeä suutuntuma ja hyvin miellyttävä raikkauden tuntu.

Valkoviineissä ilmenevät aromaattisten erityispiirteiden lisäksi macchian vivahteet, tasapaino, raikkaus ja runsas suutuntuma.

YHTEYS MAANTIETEELLISEEN ALKUPERÄÄN

Leuto paikallisilmasto, joka rajoittaa äärimmäisiä sääoloja, pehmentää rypäleiden kypsymistä ja vaikuttaa osaltaan hienojen aromien kehittymiseen sekä siihen, että viinissä tulevat esille macchia-kasvin vivahteet.

Kalsiumilla on rypäleiden kuoren laadun sekä polyfenolien ja aromaattisten aineiden muodostumisen kannalta ratkaiseva merkitys. Maaperän koostumus suosii tasapainon kehittymistä eri osatekijöiden välille ja antaa viineille tiettyjä ominaisuuksia. Maaperän suhteellisen korkea pH-arvo lisää viinin raikkautta, jonka perustana ovat hienot ja hyvälaatuiset tanniinit. Fenolit vaikuttavat tärkeisiin rakenteellisiin ominaisuuksiin. Erinomaisella tavalla kypsyneet kuoren tanniinit yhdessä mainiosti kypsyneiden siementen kanssa antavat viineille miellyttävän suutuntuman ja raikkauden tunnun.

Kaikkien viinien osalta on paikallaan korostaa herkkyyttä ja hienoa vivahteikkuutta, joihin yhdistyy tanniinien ja happojen tasapaino. Ne ovat makeiden ja hyvärakenteisten viinien tärkeimpiä ominaisuuksia, ja niiden kehittymiselle on tärkeää tasapainoinen kypsyminen kalkkipitoisessa maassa, mikä myös edistää rypäleiden kuoren muodostumista El Vicario -viinitarhoissa.

Vaikka rajattua aluetta ympäröi SAN La Manchan rajattu alue, se poikkeaa ominaisuuksiltaan selvästi kyseisestä naapurialueesta seuraavassa kuvattujen seikkojen osalta.

Alue on rajattu ottaen huomioon ympäristöolosuhteet (runsaasti kalsiumia sisältävä maaperä sekä sijainti joen vaikutusalueella) sekä se, että rajatulla alueella viiniä valmistetaan ainoastaan yhdessä viininvalmistamossa. Sen omistaa hakija.

On syytä korostaa, että rajattu alue käsittää 1 252 hehtaaria, jotka kuuluvat eri omistajille, vaikkakin hakemuksen jättämisajankohtana koko nykyinen viininviljelyalue ja ainoa alueella oleva viininvalmistamo kuuluivat hakijalle.

Jos rajatulle maantieteelliselle alueelle sijoittautuu tulevaisuudessa muita tuottajia, he voivat käyttää rekisteröityä nimitystä, kunhan tuote-eritelmässä vahvistettuja edellytyksiä noudatetaan. Tämä on täysin mahdollista, sillä rajatun alueen pinta-ala on 1 252 hehtaaria ja sillä voisi hyvin toimia useampia viininvalmistamoja.

9. Olennaiset lisäedellytykset

—

Eritelmän julkaisutiedot

http://pagina.jccm.es/agricul/paginas/comercial-industrial/consejos_new/pliegos/PLIEGO_PAGO_DEL_VICARIO_20180718.pdf

(*1) Kokonaisalkoholipitoisuus on yhteisön säännöissä vahvistettu pitoisuus.

(*2) Kokonaisalkoholipitoisuus on yhteisön säännöissä vahvistettu pitoisuus.

(*3) Kokonaisalkoholipitoisuus on yhteisön säännöissä vahvistettu pitoisuus.

(*4) Kokonaisalkoholipitoisuus on yhteisön säännöissä vahvistettu pitoisuus.

(*5) Sokerien pitoisuus, joka ilmoitetaan glukoosin ja fruktoosin summana, on vähintään 45 g/l.